
	9.AMATA MĒRĶIS
Nodrošināt Slimību profilakses un kontroles centram noteikto funkciju efektīvu izpildi atbilstoši normatīvajos aktos noteiktajām prasībām, veicinot sabiedrības veselības uzlabošanu un attīstību, kā arī sekmējot veselības datu standartizēšanu atbilstoši Eiropas Savienības un starptautisko institūciju prasībām. 

	10.1.1. Nodrošināt normatīvajos aktos Slimību profilakses un kontroles centram (turpmāk – Centrs) noteikto funkciju izpildi.
10.1.2. Plānot, organizēt, koordinēt un vadīt Centra darbu atbilstoši normatīvo aktu prasībām, nodrošinot sabiedrības veselības politikas īstenošanu valstī, atbilstoši Centram noteiktajām funkcijām un uzdevumiem, nodrošinot iestādes darbības pilnveidi. 
10.1.3. Pieņemt lēmumus visos ar Centra darbību saistītajos jautājumos.
10.1.4. Nodrošināt kontroli par Centra uzdevumu un funkciju izpildi atbilstoši iestādes stratēģijai.
10.1.5. Pārstāvēt Centru ārējās institūcijās un sabiedrībā.

	10.2.1. Savas kompetences ietvaros sniegt priekšlikumus par Centra kompetences jomas regulējošo normatīvo aktu pilnveidošanu. 
10.2.2. Sniegt priekšlikumus un atzinumus par sagatavotajiem sabiedrības veselības un veselības aprūpes normatīvo aktu un attīstības plānošanas dokumentu projektiem. 
10.2.3. Nodrošināt Centra darbības stratēģijas un gada darba plāna izstrādi un īstenošanu saskaņā ar Veselības ministrijas darbības stratēģiju, veselības nozarē apstiprinātajiem attīstības plānošanas dokumentiem un tiesību aktiem.
10.2.4. Sniegt atzinumus par normatīvo aktu projektiem, kas saistīti ar sabiedrības veselību.

	10.3.1. Nodrošināt Centram piešķirto budžeta līdzekļu un citu finanšu līdzekļu plānošanu, sadali un racionālu izlietošanu normatīvajos aktos noteiktajā kārtībā.
10.3.2. Noteikt racionālu Centra struktūru un amatu un darbinieku sarakstu, kā arī normatīvajos aktos noteiktajā kārtībā pieņemt lēmumus par nodarbināto darba samaksas apmēru un disciplināro atbildību. Apstiprināt nodarbināto amatu sarakstus.
10.3.3. Saskaņā ar normatīvajiem aktiem dibināt un izbeigt tiesiskās attiecības ar nodarbinātajiem.  
10.3.4. Nodrošināt darbinieku atlasi, kompetenču attīstību un profesionālo izaugsmi Centra interesēs. 
10.3.5. Normatīvajos aktos un Veselības ministrijas noteiktajā kārtībā regulāri sniegt atskaites par darba plāna izpildi, Centra uzdevumu un funkciju īstenošanu un Centra rīcībā esošo finanšu līdzekļu izlietojumu, nodrošinot kompetencē esošo resursu izlietojuma lietderību un efektivitāti. 

	10.4.1.Nodrošināt kvalitatīvu, normatīvajiem aktiem atbilstošu administratīvo procesu iestādē, atbilstoši normatīvajiem aktiem izskatīt sūdzības un veikt nepieciešamās pārbaudes, kā arī pieņemt lēmumu par privātpersonu apstrīdētājiem Centra amatpersonu izdotajiem administratīvajiem aktiem un faktisko rīcību un nepieciešamības gadījumā atcelt Centra amatpersonas lēmumus. 
10.4.2.Veicināt informācijas izplatīšanu par Centra kompetencē esošajiem jautājumiem veselības nozares speciālistiem un sabiedrībai, kā arī sekmēt sabiedrības līdzesību veselības veicināšanas pasākumos. 

	10.5.1.Centra kompetences ietvaros nodrošināt kvalitatīvu sarakstes dokumentu sagatavošanu valsts, pašvaldību un citām institūcijām, biedrībām, nodibinājumiem, kā arī juridiskām un fiziskām personām. 10.5.2. Nodrošināt efektīvu sadarbību ar citiem veselības nozares un citu nozaru speciālistiem, profesionālajām apvienībām un asociācijām, ārvalstu un starptautiskajām institūcijām, kā arī nodrošināt informācijas apmaiņu Centra darbības jomā. 
10.5.3. Savas kompetences ietvaros pārstāvēt Centra viedokli un intereses valsts, pašvaldību un citās institūcijās, attiecībās ar fiziskām un juridiskām personām, kā arī starptautiskajās institūcijās, piedalīties citu institūciju izveidotajās komisijās, konsultatīvajās padomēs un darba grupās. 

	10.6.1. Nodrošināt Centra darbības nepārtrauktību. 
10.6.2.Nodrošināt jaunāko zinātnisko atziņu un labas prakses ieviešanu un izmantošanu Centra darbības efektivitātes paaugstināšanai. 
10.6.3. Pildot amata pienākumus, ievērot konfidencialitāti attiecībā uz informāciju, kas kļuvusi zināma amata pienākumu ietvaros. 
10.6.4. Apzināt korupcijas riskus un veikt nepieciešamos pasākumus to novēršanai. 

	12. PROFESIONĀLĀ KVALIFIKĀCIJA

	12.1. IZGLĪTĪBA
	Augstākā akadēmiskā vai otrā līmeņa profesionālā augstākā izglītība (vēlama medicīnā vai vadības zinātnē).

	12.2. PROFESIONĀLĀ PIEREDZE
	Vismaz 3 gadu pieredze vadošā amatā.

	12.3. PROFESIONĀLĀS ZINĀŠANAS UN PRASMES
	Latvijas Republikas, Eiropas Savienības tiesību aktu un starptautisko konvenciju pārzināšana sabiedrības veselības jomā. 
Zināšanas stratēģiskajā plānošanā un finanšu vadībā. 
Prasme definēt problēmas un noteikt skaidrus ilgtermiņa un īstermiņa mērķus, organizatora spējas, komunikācijas un saskarsmes prasme. 

	12.4. VISPĀRĒJĀS ZINĀŠANAS UN PRASMES:
	Angļu valodas zināšanas vismaz B2 līmenī, vēlamas arī otras svešvalodas zināšanas.
Datorprasmes lietotāja līmenī. 
Datu pārvaldība, lielu datu apstrādes pārvaldība.
Zināšanas par lietišķo saskarsmi un etiķeti.

	13. AMATA ATBILDĪBA 
Apzinīgi, izrādot personisko iniciatīvu un darbojoties sabiedrības interesēs, pildīt amata pienākumus, atbildēt par savu darbību normatīvajos aktos noteiktajā kārtībā un ievērot Ministru kabineta noteiktos ierēdņa uzvedības un ētikas principus. 
Pildot amata pienākumus, atbildēt par savlaicīgu un kvalitatīvu amata aprakstā minēto pienākumu izpildi, kā arī par savas darbības vai bezdarbības tiesiskumu. 
Neizpaust informāciju, kas saistīta ar Nodarbināto karjeras plānošanu, prognozējamo darba samaksu, dienesta izmeklēšanas gaitu un iespējamie disciplinārajiem pārkāpumiem un jautājumiem, kas ir uzskatāmi par ierobežotas pieejamības informāciju, pildot amata pienākumus, kā arī no darba brīvajā laikā, pirms nav saņemta Veselības ministrijas vadības atļauja informācijas izplatīšanai. 
Ziņot augstākajai amatpersonai par aizdomā par koruptīviem gadījumiem. 
Ievērot normatīvo aktu, kas regulē interešu konflikta novēršanu valsts amatpersonas darbībā, prasībās, nodrošināt to ievērošanu Centrā, tajā skaitā prasības par amata pienākumu pildīšanas savienošanu ar citiem darba vai amata pienākumiem atbilstoši Centrā noteiktajai kārtībai. 
Atbildēt par grāmatvedības kārtošanu un visu saimniecisko darījumu apliecinošo dokumentu oriģinālu, kopiju vai datu attēlu saglabāšanu Centrā. 

	14. AMATA TIESĪBAS
Savas kompetences ietvaros pārstāvēt Centru valsts pārvaldes institūcijās, citās institūcijās, tiesās, kā arī attiecībās ar juridiskām un fiziskām personām, piedalīties starptautiskajos pasākumos, nodrošināt efektīvu sadarbību ar veselības nozares un citu nozaru speciālistiem, profesionālajām apvienībām un asociācijām, ārvalstu un starptautiskajām institūcijām, kā arī nodrošināt informācijas apmaiņu Centra darbības jomā. 
Saņemt informāciju no Veselības ministrijas vadības par Veselības ministrijas viedokli aktuālajos jautājumos, kā arī par pieņemtajiem lēmumiem, rīkojumiem, ieteikumiem un citiem normatīvajiem aktiem. 
Veikt Centrā Nodarbināto pienākumu sadali un saņemt informāciju par to izpildi, apstiprināt Nodarbināto amatu aprakstus un saskaņot Centra struktūrvienību reglamentus.  
Noteikt nodarbināto darba samaksu un cita veida stimulēšanas veidu un apjomu. 
Pieņemt lēmumus par nodarbināto disciplināro atbildību, ierēdņu iecelšanu amatā, pārcelšanu citā amatā vai atbrīvošanu no amata, darbinieku pieņemšanu darbā vai atlaišanu no darba.  Patstāvīgi izlemt Centra kompetencē esošos jautājumus, atcelt vai grozīt Centra direktora vietnieku, struktūrvienību vadītāju un citu nodarbināto dotos rīkojumus vai pieņemtos lēmumus. 
Slēgt saimnieciskos, darba vai citus līgumus. Savas kompetences ietvaros veikt saraksti ar valsts, pašvaldību un citām institūcijām, biedrībām, nodibinājumiem, kā arī juridiskām un fiziskām personām.  
Dot tiešus rīkojumus Centrā nodarbinātajiem, pieprasīt un saņemt informāciju, kas nodrošina pienākumu izpildi.

